Държавен вестник, бр. 42, 2025 г., стр. 19

БРОЙ  42	
Д Ъ Р Ж А В Е Н  В Е С Т Н И К 	
СТР.  19   
и описание на сервизното обслужване, както 
и промяна в хардуерните компоненти в сред­
ствата за измерване. В дневника се вписват 
наименование, адрес, идентификационен но­
мер по чл. 84 от ДОПК и телефон на лицето, 
което извършва сервизно обслужване и ремонт 
на средствата за измерване, включени в със­
тава на ЕСФП. При започване и приключва­
не на ремонт на средствата за измерване на 
разход в дневника се записват показанията 
на електронните броячи при започване и при 
приключване на ремонта.
(3) Вписванията в дневника се извършват на 
датата на започване и датата на приключване 
на сервизните дейности от лицето, извър­
шило сервизното обслужване на средствата 
за измерване, което се удостоверява с негов 
и с подпис на лицето по чл. 3 или на негов 
представител.
(4) Лицето, с което е сключен договор за 
техническо обслужване и ремонт на средствата 
за измерване, включени в състава на ЕСФП, 
оказва съдействие на контролните органи по 
тази наредба, включително присъствие при 
извършване на проверките, предоставяне 
на необходимата техническа документация, 
осигуряване на достъп до средствата за из­
мерване и други действия, необходими на 
контролните органи.“
§ 18. В чл. 18 се правят следните изменения 
и допълнения:
1. Алинея 1 се изменя така:
„(1) При въвеждане в експлоатация, както 
и при обновяване версията на фърмуера на 
ФУ/програмното осигуряване на ИАСУТД, 
от ФУ/ИАСУТД се изпраща съобщение към 
НАП съгласно приложение № 17.“
2. Създават се ал. 1а и 1б:
„(1а) При промяна на фърмуера на ФУ 
лицето по чл. 3 задължително отпечатва и 
прикрепва в паспорта диагностичен бон, съ­
държащ информация за обновената версия на 
фърмуера на ФУ. При промяна на фърмуера на 
ФУВАС бонът се генерира и записва в КЛЕН 
и при необходимост се разпечатва. Допуска 
се потвърждението за успешна регистрация 
на ИАСУТД/обновяване на програмното 
осигуряване да не се отпечатва, като в този 
случай генерираният системен бон се записва 
в КЛЕН.
(1б) При въвеждане в експлоатация на 
ЕСФП или при промяна, водеща до формиране 
на нов идентификатор на ЕСФП, се отпечатва 
служебен бон, съдържащ информация за иден­
тификатора, който се прикрепва в паспорта 
на системата.“
3. В ал. 2 се създава изречение трето: 
„При извършване на продажби/зареждания 
на компресиран природен газ (метан) се из­
пращат и данни за начина на получаване на 
горивото в обекта съгласно таблица № 1а от 
приложение № 17.“
4. В ал. 5 изречение второ се заличава.
5. Създават се ал. 6 – 9:
„(6) Лицата по чл. 3 са длъжни да осигурят 
своевременен достъп до фискалните устройства 
за извършване на обновяване на версията на 
фърмуера до последната, вписана в регистъра 
по чл. 10, ал. 9.
(7) При промяна на параметъра по раздел І, 
т. 17 и раздел VІІ, т. 1.16 от приложение № 1 се 
отпечатва автоматично служебен бон, съдър­
жащ информация за извършеното действие и 
стойностите на параметъра съгласно образеца 
в раздел V, буква „аи“ от приложение № 1.
(8) При промяна на параметъра от стой­
ност „1“ в стойност „2“ по раздел І, т. 17 от 
приложение № 1 се отпечатва автоматично 
служебен бон, съдържащ данни за натрупа­
ните сумарни обороти от продажби и сторно 
операции от въвеждане на фискалната памет 
в експлоатация до промяната на параметъра, 
преди и след превалутиране съгласно образеца 
в раздел V, буква „ак“ от приложение № 1.
(9) Отпечатаните от ФУ бонове по ал. 7 
и 8 се прикрепят в паспорта на фискалното 
устройство.“
§ 19. В чл. 20 ал. 1 се изменя така:
„(1) Извеждане от експлоатация на ФУ и 
прекратяване на регистрация на ФУ/ИАСУТД 
се извършват по инициатива на лицето по чл. 3:
1. при бракуване на ФУ, при което се де­
монтира фискалната памет и устройството не 
може да бъде използвано;
2. в случаите по чл. 77, ал. 1 от ДОПК;
3. при прекратяване на дейността на 
търговски обект/и, стопанисван/и от лице, 
използващо ИАСУТД;
4. в случаите на загубено, откраднато или 
унищожено ФУ;
5. в други случаи извън посочените.“
§ 20. В чл. 22, ал. 2, изречение трето думите 
„при смяна на КЛЕН“ се заменят с „при бра­
куване на ФУ, както и при смяна на КЛЕН“.
§ 21. В чл. 25 се създава ал. 13:
„(13) Регистрирането и отчитането на про­
дажбите с фискален/системен бон, генериран в 
електронен вид от лице, използващо ИАСУТД 
или ЕСФП, се извършва съгласно ал. 6. 
Фискалният/системният бон се предоставя 
на клиента чрез изпращане на електронния 
му адрес, чрез съхраняване и визуализация 
в профил на клиента в интернет сайт или 
мобилно приложение или по друг начин чрез 
изпращане по електронен път. При поискване 
от клиента бонът се издава на хартия.“
§ 22. В чл. 26 се правят следните изменения 
и допълнения:
1. В ал. 4 думите „в левове и стотинки“ 
се заменят с „във валутата на Република 
България“.
2. Създава се ал. 4а: